गद्दाफी की सेना की कार्रवाई में नौ लोगों की मौत  
लीबियाई शासक मुअम्मर गद्दाफी के सुरक्षाबलों द्वारा पश्चिमी शहर मिसराता में किए गए हमले में नौ लोगों की मौत हो गई है।
लीबियाई शासक मुअम्मर गद्दाफी के सुरक्षाबलों द्वारा पश्चिमी शहर मिसराता में किए गए हमले में नौ लोगों की मौत हो गई है। दूसरी तरफ अमेरिका ने नाटो की एक बैठक में गठबंधन सदस्यों से गद्दाफी को अलग-थलग करने और उन्हें अपदस्थ करने के लिए उनके खिलाफ राजनैतिक, राजनयिक और आर्थिक मिशन को और तेज करने की अपील की है।  काहिरा में लीबिया के उपर क्षेत्रीय और अंतरराष्ट्रीय संगठनों की बैठक में संयुक्त राष्ट्र महासचिव बान की मून ने इस अभियान के लिए तीन लक्ष्य रखे। लीबिया में तुरंत संघर्ष विराम लागू कराना, मानवीय सहायता उपलब्द्ध कराना और लीबिया के भविष्य के लिए वार्ता शुरू करना। बान ने कहा अपने ही लोगों पर गोलाबारी करना कभी भी मान्य नहीं हो सकता, यह मानवाधिकारों का उल्लंघन है।